Document ID: 32004R0322

ΚΑΝΟΝΙΣΜΌΣ (ΕΚ) αριθ. 322/2004 ΤΗΣ ΕΠΙΤΡΟΠΉΣ
της 23ης Φεβρουαρίου 2004
για τροποποίηση του κανονισμού (ΕΚ) αριθ. 1291/2000 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), και ιδίως το άρθρο 9 παράγραφος 2, το άρθρο 12 παράγραφος 4 και το άρθρο 13 παράγραφος 11, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς στον τομέα των γεωργικών προϊόντων,
Εκτιμώντας τα ακόλουθα:
(1)
Το άρθρο 1 του κανονισμού (ΕΚ) αριθ. 1291/2000 της Επιτροπής (2) καθορίζει την έκταση ισχύος του κανονισμού αναφέροντας τους κανονισμούς που προβλέπουν τα πιστοποιητικά στα οποία εφαρμόζονται οι διατάξεις του κανονισμού. Ο κανονισμός (ΕΚ) αριθ. 670/2003 του Συμβουλίου, της 8ης Απριλίου 2003, για τη θέσπιση ειδικών μέτρων σχετικά με την αγορά στον τομέα της αιθυλικής αλκοόλης γεωργικής προέλευσης (3) έχει προβλέψει πιστοποιητικά εισαγωγής και εξαγωγής για την αιθυλική αλκοόλη γεωργικής προέλευσης. Πρέπει συνεπώς να προσδιοριστεί ότι οι διατάξεις του κανονισμού (ΕΚ) αριθ. 1291/2000 εφαρμόζονται και στα πιστοποιητικά που προβλέπονται από τον κανονισμό (ΕΚ) αριθ. 670/2003.
(2)
Μεταξύ των κανονισμών που αναφέρονται στο άρθρο 1 του κανονισμού (ΕΚ) αριθ. 1291/2000 υπάρχουν και κανονισμοί που έχουν καταργηθεί και έχουν αντικατασταθεί από άλλους κανονισμούς. Μεριμνώντας για σαφήνεια, πρέπει συνεπώς να ενημερωθεί το άρθρο 1 του κανονισμού (ΕΚ) αριθ. 1291/2000.
(3)
Τα ελάχιστα ποσά που αναφέρονται στο άρθρο 15 παράγραφος 3 και στο άρθρο 35 παράγραφος 2, τέταρτο εδάφιο, του κανονισμού (ΕΚ) αριθ. 1291/2000 για τη σύσταση και την κατάσχεση της εγγύησης των πιστοποιητικών, έχουν καθοριστεί σε 60 ευρώ. Λαμβάνοντας υπόψη το διοικητικό κόστος για τη σύσταση και τη κατάσχεση της εγγύησης, πρέπει να αυξηθούν τα ποσά αυτά.
(4)
Το άρθρο 45 του κανονισμού (ΕΚ) αριθ. 1291/2000 προβλέπει ότι εφόσον στο πλαίσιο του καθεστώτος «των επανεισαγομένων» η επανεισαγωγή συνοδεύεται από εξαγωγή ισοδυνάμων προϊόντων που υπάγονται στην ίδια διάκριση της συνδυασμένης ονοματολογίας, η εγγύηση η σχετική με το πιστοποιητικό που χρησιμοποιείται κατά την εξαγωγή των προϊόντων που έχουν επανεισαχθεί αποδεσμεύεται κατόπιν αιτήσεως των ενδιαφερομένων εάν πληρούνται ορισμένοι όροι. Ένας από τους όρους αυτούς είναι η υποχρέωση για τον εμπορευόμενο να εξάγει ισοδύναμα προϊόντα από τελωνείο που βρίσκεται στο κράτος μέλος επανεισαγωγής και έχει οριστεί από το εν λόγω κράτος μέλος. Αυτό δημιουργεί πρόσθετες δαπάνες για τους εμπορευομένους στην περίπτωση κατά την οποία τα ισοδύναμα προϊόντα για εξαγωγή θα βρίσκονται σε ένα άλλο κράτος μέλος από το κράτος μέλος επανεισαγωγής. Πρέπει συνεπώς να απαλειφθεί αυτή η υποχρέωση.
(5)
Πρέπει να ενημερωθεί το παράρτημα III του κανονισμού (ΕΚ) αριθ. 1291/2000, το οποίο καθορίζει τις ανώτατες ποσότητες των γεωργικών προϊόντων μέχρι τις οποίες δεν μπορεί να υποβληθεί κανένα πιστοποιητικό εισαγωγής, εξαγωγής ή προκαθορισμού σε εφαρμογή του άρθρου 5 παράγραφος 1 τέταρτη περίπτωση, του εν λόγω κανονισμού.
(6)
Με τον κανονισμό (ΕΚ) αριθ. 2336/2003 της Επιτροπής, της 30ής Δεκεμβρίου 2003, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 670/2003 του Συμβουλίου για τη θέσπιση ειδικών μέτρων σχετικά με την αγορά στον τομέα της αιθυλικής αλκοόλης γεωργικής προέλευσης (4), η εισαγωγή των προϊόντων αιθυλικής αλκοόλης γεωργικής προέλευσης έχει υπαχθεί, από τις 27 Ιανουαρίου 2004, στην προσκόμιση πιστοποιητικού εισαγωγής. Πρέπει συνεπώς να καθοριστούν από τη ημερομηνία αυτή οι ανώτατες ποσότητες των σχετικών προϊόντων μέχρι τις οποίες δεν μπορεί να προσκομιστεί κανένα πιστοποιητικό σύμφωνα με το άρθρο 5 παράγραφος 1 τέταρτη περίπτωση του κανονισμού (ΕΚ) αριθ. 1291/2000.
(7)
Συνεπώς θα τροποποιηθεί ο κανονισμός (ΕΚ) αριθ. 1291/2000.
(8)
Τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1291/2000 τροποποιείται ως εξής:
1.
Το άρθρο 1 αντικαθίσταται από το ακόλουθο κείμενο:
«Άρθρο 1
Ο παρών κανονισμός θεσπίζει, με την επιφύλαξη των διατάξεων των σχετικών με τις παρεκκλίσεις οι οποίες προβλέπονται στην κοινοτική νομοθεσία τη σχετική με ορισμένα προϊόντα, τις κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού, τα οποία στο εξής θα αναφέρονται ως “πιστοποιητικά”, καθεστώς το οποίο θεσπίζεται ή προβλέπεται από:
-
το άρθρο 2 του κανονισμού αριθ. 136/66/ΕΟΚ του Συμβουλίου (5) (λιπαρές ουσίες),
-
το άρθρο 8 του κανονισμού (ΕΟΚ) αριθ. 234/68 του Συμβουλίου (6) (ζωντανά φυτά και ανθοκομία),
-
το άρθρο 4 του κανονισμού (ΕΟΚ) αριθ. 2358/71 του Συμβουλίου (7) (σπόροι προς σπορά),
-
το άρθρο 8 του κανονισμού (ΕΟΚ) αριθ. 2759/75 του Συμβουλίου (8) (χοίρειο κρέας),
-
το άρθρο 3 του κανονισμού (ΕΟΚ) αριθ. 2771/75 του Συμβουλίου (9) (αυγά),
-
το άρθρο 3 του κανονισμού (ΕΟΚ) αριθ. 2777/75 του Συμβουλίου (10) (κρέας πουλερικών),
-
το άρθρο 2 του κανονισμού (ΕΟΚ) αριθ. 2783/75 του Συμβουλίου (11) (ωαλβουμίνη και λακταλβουμίνη),
-
το άρθρο 9 του κανονισμού (ΕΟΚ) αριθ. 1766/92 (σιτηρά),
-
το άρθρο 17 του κανονισμού (ΕΟΚ) αριθ. 404/93 του Συμβουλίου (12) (μπανάνες),
-
το άρθρο 9 του κανονισμού (ΕΚ) αριθ. 3072/95 του Συμβουλίου (13) (ρύζι),
-
το άρθρο 31 του κανονισμού (ΕΚ) αριθ. 2200/96 του Συμβουλίου (14) (οπωροκηπευτικά),
-
το άρθρο 11 του κανονισμού (ΕΚ) αριθ. 2201/96 του Συμβουλίου (15) (μεταποιημένα προϊόντα με βάση τα οπωροκηπευτικά),
-
το άρθρο 29 του κανονισμού (ΕΚ) αριθ. 1254/1999 του Συμβουλίου (16) (βόειο κρέας),
-
το άρθρο 26 του κανονισμού (ΕΚ) αριθ. 1255/1999 του Συμβουλίου (17) (γάλα και γαλακτοκομικά προϊόντα),
-
το άρθρο 59 του κανονισμού (ΕΚ) αριθ. 1493/1999 του Συμβουλίου (18) (οίνοι),
-
το άρθρο 6 του κανονισμού (ΕΚ) αριθ. 1520/2000 της Επιτροπής (19) (γεωργικά προϊόντα εξαγόμενα με μορφή εμπορευμάτων τα οποία δεν περιλαμβάνονται στο παράρτημα Ι της συνθήκης),
-
το άρθρο 22 του κανονισμού (ΕΚ) αριθ. 1260/2001 του Συμβουλίου (20) (ζάχαρη, ισογλυκόζη και σιρόπι ινουλίνης),
-
το άρθρο 13 του κανονισμού (ΕΚ) αριθ. 2529/2001 του Συμβουλίου (21) (πρόβειο και αίγειο κρέας),
-
το άρθρο 4 του κανονισμού (ΕΚ) αριθ. 670/2003 του Συμβουλίου (22) (αλκοόλη).»
(5) EE 172 της 30.9.1966, σ. 3025/66." 						
(6) ΕΕ L 55 της 2.3.1968, σ. 1." 						
(7) ΕΕ L 246 της 5.11.1971, σ. 1." 						
(8) ΕΕ L 282 της 1.11.1975, σ. 1." 						
(9) ΕΕ L 282 της 1.11.1975, σ. 49." 						
(10) ΕΕ L 282 της 1.11.1975, σ. 77." 						
(11) ΕΕ L 282 της 1.11.1975, σ. 104." 						
(12) ΕΕ L 47 της 25.2.1993, σ. 1." 						
(13) ΕΕ L 329 της 30.12.1995, σ. 18." 						
(14) ΕΕ L 297 της 21.11.1996, σ. 1." 						
(15) ΕΕ L 297 της 21.11.1996, σ. 29." 						
(16) ΕΕ L 160 της 26.6.1999, σ. 21." 						
(17) ΕΕ L 160 της 26.6.1999, σ. 48." 						
(18) ΕΕ L 179 της 14.7.1999, σ. 1." 						
(19) ΕΕ L 177 της 15.7.2000, σ. 1." 						
(20) ΕΕ L 178 της 30.6.2001, σ. 1." 						
(21) ΕΕ L 341 της 22.12.2001, σ. 3." 						
(22) ΕΕ L 97 της 15.4.2003, σ. 3." 						
2.
Στο άρθρο 15 παράγραφος 3 η ένδειξη «60 ευρώ» αντικαθίσταται από την ένδειξη «100 ευρώ».
3.
Στο άρθρο 35 παράγραφος 2 τέταρτο εδάφιο η ένδειξη «60 ευρώ» αντικαθίσταται από την ένδειξη «100 ευρώ».
4.
Στο άρθρο 45 παράγραφος 2 στοιχείο α), η δεύτερη περίπτωση απαλείφεται.
5.
Στο άρθρο 45 παράγραφος 2 στοιχείο β) δεύτερη περίπτωση, προστίθεται το ακόλουθο εδάφιο: «Ο εξαγωγέας πρέπει να προσκομίσει, παρέχοντας ικανοποιητική απόδειξη στο τελωνείο εξαγωγής, τις αναγκαίες πληροφορίες όσον αφορά τα χαρακτηριστικά του προϊόντος και τον προορισμό του».
6.
Το παράρτημα III αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Το άρθρο 1 σημείο 3 εφαρμόζεται στα πιστοποιητικά των οποίων η διάρκεια ισχύος δεν έχει λήξει κατά την έναρξη ισχύος του παρόντος κανονισμού.
Το άρθρο 1 σημείο 4 και 5 εφαρμόζεται για τις εξαγωγές ισοδυνάμων προϊόντων των οποίων οι τελωνειακές διατυπώσεις έγιναν αποδεκτές από την ημερομηνία ενάρξεως ισχύος του παρόντος κανονισμού.
Το άρθρο 1 σημείο 6 όσον αφορά το σημείο ΙΔ του παραρτήματος ΙΙΙ τομέας της αλκοόλης εφαρμόζεται από τις 27 Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 2004.

Labels: 3
6